Forslag til lokalplan nr. 363 - Boligområde ved Leonora Bech og Humlehaven i 
Hinnerup 
Sagsfremstilling 
110.                Forslag til lokalplan nr. 363 - Boligområde ved Leonora Bech og Humlehaven i 
Hinnerup - Åbent 
  
  
SAGENS INDHOLD 
Byrådet skal i denne sag tage stilling til et forslag til en ny lokalplan, der erstatter to gældende lokalplaner for samme 
område. Lokalplan nr. 110 fra 2001 for Højager m.v. og lokalplan nr. 326 fra 2011 for Humlehaven.  
  
Det nye lokalplanforslag udlægger et kommunalt ejet areal til åben–lav og/eller tæt-lav boligbebyggelse ved Højager 
og [adresse] i Hinnerup. Arealet, der er opdelt i to storparceller, er ubebygget og ligger på et terræn, der skråner 
jævnt mod syd.  
  
Formålet med lokalplanen er at åbne mulighed for åben-lav bebyggelse på begge storparceller og skabe et 
velfungerende boligområde med gode, rekreative forbindelser til de øvrige boligkvarterer mod syd og vest og det 
åbne land mod nord. 
  
Området opdeles i tre delområder. Et til veje og to til boligområder. Der kan inden for hvert af boligområderne enten 
etableres åben-lav eller tæt-lav boligbebyggelse: 
· Hvis hele lokalplanområdet udnyttes til åben-lav, kan der opføres ca. 26 boliger med en grundstørrelse på mindst 
800 m2 og en bebyggelsesprocent på maksimalt 30.  
· Hvis hele lokalplanområdet udnyttes til tæt-lav, kan der opføres ca. 60 boliger med en grundstørrelse på mindst 250 
m2 og en bebyggelsesprocent på 40. 
  
Boligerne kan opføres i op til 2 etager med en højde på maksimalt 8,5 meter. 
  
VURDERING 
Lokalplanområdet er aktuelt udlagt til tæt-lav boligområde i lokalplan nr. 110 og 326. På grund af en stigende 
efterspørgsel på parcelhusgrunde åbnes der med lokalplanforslag nr. 363 mulighed for, at området kan anvendes til 
åben-lav og/eller tæt-lav boligbebyggelse. 
  
Byrådet har 24. juni 2015 taget stilling til, at storparcellen ved Højager kan sælges til en privat bygherre, der vil 
 
Byråd 
25. august 2015 
Sagsnr. 710-2015-
12477 
Dok.nr. 710-2015-
222194 
Sagsbehandler 
DPHWSO 
  
Tidl. politisk behandling 
  
Forventet sagsgang 
TM-U, ØK, BY, høring, TM-U, ØK, BY 
Lovgrundlag 
Planloven 
opføre 28 tæt-lave boliger i overensstemmelse med den gældende lokalplan. Det blev samtidig besluttet, at 
igangsætte byggemodningen af storparcellen ved [adresse] til åben-lav bebyggelse. 
  
Lokalplanen ligger inden for kommuneplanramme [adresse] og er i overensstemmelse med kommuneplanen. 
  
Teknik og Kultur har screenet lokalplanforslaget efter ”Lov om miljøvurdering af planer og programmer”. Det 
vurderes, at de miljømæssige konsekvenser som følge af lokalplanens gennemførelse er af en sådan karakter, at 
det ikke er nødvendigt at udarbejde en egentlig miljøvurdering.  
  
ØKONOMI 
Med den endelige vedtagelse af lokalplanen åbnes mulighed for byggemodning af området med anlæg af veje, stier 
og efterfølgende grundsalg. Områdets veje, stier og fællesarealer, herunder beplantning og grønne områder, vil 
sammen med vedligeholdelsesforpligtelsen blive overdraget til den grundejerforening, der stiftes for området. 
  
Byggemodningsprocessen planlægges igangsat, når lokalplanen er endelig vedtaget.  
  
INDDRAGELSE 
Borgerinddragelse og kommunikation om lokalplanforslaget sker efter reglerne i planloven. Det er et selvstændigt 
mål med planloven, at offentligheden i videst muligt omfang inddrages i planlægningsarbejdet. 
  
Når Byrådet har godkendt lokalplanforslaget, skal det offentliggøres ved annoncering på kommunens hjemmeside 
med en indsigelsesfrist på mindst otte uger. 
  
INDSTILLING 
Direktøren for Teknik og Kultur indstiller til Byrådet: 
  
1.   At forslag til ”Lokalplan nr. 363 – Boligområde ved Leonora Bech og [adresse] i Hinnerup” godkendes og 
fremlægges i offentlig høring i otte uger. 
  
BESLUTNING 
  
Teknik- og Miljøudvalget, 13. august 2015: 
Fraværende: Ingen 
  
Indstilles godkendt. 
  
Økonomiudvalget, 18. august 2015: 
Fraværende: Ingen 
  
Indstilles godkendt. 
  
Bilag 
  
  
  
  
Byråd, 25. august 2015: 
Fraværende: Ingen 
  
Godkendt. 
Forslag til Lokalplan 363 - Boligområde ved 
Højager og [adresse] i Hinnerup 
710-2015-181100 
